sapagkat ang ali moy isang hangal; sapagkat hindi maaaring siyay mabuhay nang walang alipin, at kung wala siya noon ay pinapangarap ang sa darating na panahon, at kung hindi mangyari ay binubukobuko sa sariling gunita. tunay ngang mayroon kaming mga kalaban, na magkakaroon ng tunggalian, ngunit kami ang magtatagumpay. mangyayaring gawing walang wastong kanlungan ng matandang kaparaanan ang mga durog na muog ng kanilang mga kastilyo, amin silang gagapiing umaawit ng kalayaan, sa harap ng inyong mga malas, sabay sa pagakpak ng inyong mga kamay na aming minamahal! sa isang dakoy hindi ka dapat manganib; ang labanan ay mapayapa; sukat na ang iaboy lamang ninyo kami sa pag aaral, gisingin ninyo sa amin ang marangal at mataas na pag iisip at udyukan ninyo kami sa pagtataman, sa kagitingan, na ang pinakagantiy ang inyong paggiliw! taglay din ni paulita ang kaniyang ngiting mahiwaga at waring nag iisip; nakatanaw sa dako ng ilog, at tinatapiktapik ng pamaypay ang pisngi.